Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 13964

1. Megjegyzés. - Az iránysáv vonal elhajlások elfogadhatatlanok akkor, ha eleve megakadályozzák azt, hogy a légijármű szabályos körülmények között, stabil térbeli helyzetben és az iránysáv vonaltól való eltolódás elfogadható határértékein belül, olyan helyzetben érje el az elhatározási magasságot, ahonnan a biztonságos leszállás megvalósítható lesz. Az automatikus és a fél-automatikus ráállást nagyobb mértékben befolyásolhatja az elhajlások előfordulása, mint a kézi vezetési ráállást. Miután a légijármű ráállt a megközelítésre, egy erős kormánymozdulat megakadályozhatja a megközelítés, vagy a leszállás sikeres befejezését. Azonkívül, amikor automatikus ráállást használnak fel, akkor üzemeltetési követelmény lehet az is, hogy a megközelítést az elhatározási magasság alá is folytassák. A légijármű irányvezetése kielégítő lehet akkor, ha a 3. Fejezet 3.1.3.4 pontjában leírt irány felépítésre vonatkozó előírások kielégítésre kerültek. 2007/70/II. szám

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes